cyanic-selkie/wikianc huggingface dataset:
Lov og rettferdighet
Politisk plattform
PiS går derimot inn for å opprettholde gratis skolegang og helsetjeneste, publisere navnene til PRL-agenter, og har foreslått å gjeninnføre dødsstraff.
Opposisjonspolitikere har fryktet en økende internasjonal isolering av Polen etter at PiS kom til makten, på grunn av partiets angivelige nasjonalisme. Åtte tidligere utenriksministre i Polen skrev et åpent brev der de oppfordret Kaczyński-brødrene til å forbedre forholdet til Tyskland og Frankrike.
Stictoleptura scutellata
Stictoleptura scutellata er en av blomsterbukkene (Lepturinae), en bille som tilhører trebukkene (Cerambycidae). Den er en sjelden art som i Norden bare er kjent i Danmark og det sørligste Sverige.
Utseende
En middelsstor (12–20 mm), bred og kraftig, svart trebukk. Fargen er som hos Leptura aethiops, men kroppsformen er mye bredere enn hos denne. Antennene er nokså tynne og rundt halvparten så lange som kroppen. Pronotum er omtrent så langt som bredt, nærmest klokkeformet sett ovebfra, grovt punktert og matt. Dekkvingene er over en og en halv gang så brede som pronotum, med litt rundede skuldre, tilsmalnende fra disse bakover, grovt, men grunt, litt rynkete punkterte. Beina er forholdsvis korte (til blomsterbukk å være).
Levevis
Larven utvikler seg i soleksponert, gammel, død ved av bøk, sjeldnere andre løvtrær. Den foretrekker grove stammer med hvitråte, fortrinnsvius stående. Utviklingen tar trolig minst tre år. De voksne billene kan finnes i juni-juli, av og til på blomster, men hyppigere på egnede trestammer.
Utbredelse
Arten er utbredt i Sør- og Mellom-Europa, mot øst til Kaukasus og Iran. Den ser ut til å være sjelden over alt. I Norden forekommer den i Danmark og det sørligste Sverige.
Akademisk Fodboldklub
Akademisk Fodboldklub (stiftet omtrent 1900, oppløst 1908–1909) var en av de første fotballklubbene i Kristiania. Klubben var i finalen i norgesmesterskapet i 1905.
De første årene
Som navnet tilsier, ble Akademisk Fodboldklub stiftet av studenter ved universitetet. Aktiviteten de første årene var, i likhet med all fotballaktivitet i Norge på denne tiden, nokså sporadisk og uorganisert.
Våren 1903 fikk klubben valgt sitt første styre, med senere stortingspresident C.J. Hambro som ett av styremedlemmene. 24. april dette året ble Akademisk Fodboldklub tatt opp som medlem i Norges Fotballforbund. Forbundet hadde på dette tidspunktet kun to andre medlemmer: Grane og Lyn. Spring, som året før hadde vært med på å stifte forbundet, hadde gått inn. Dette medførte at Akademisk overtok flere av Springs spillere, deriblant Christen Hummel Johansen, Thorvald Torgersen og Halfdan Monsen (senere Freihow).
Etter initativ fra klubbens styremedlem Gustav Matthias Rosaas og offiseren Oscar T. Klingenberg tok Akademisk Fodboldklub i 1903 ansvar for avviklingen av en årlig skoleturnering i fotball mellom gymnasene i Kristiania. Turneringen fikk stor betydning for rekruttering til idretten på begynnelsen av 1900-tallet.
19. september 1905 var klubben med på å stifte Kristiania og Omegns Fodboldkreds. I kretsmesterskapet i 1906, det første som ble arrangert, ble Akademisk nummer to bak Mercantile. Klubben ble nummer to bak Mercantile også i 1907. I spilleplanen for 1906-serien står det oppført at Akademisk spilte med «sort Genser med grøn Tverstribe», mens i 1907-oppsettet heter det at klubbens drakt var «hvid Bluse med sorte Striber».
Norgesmesterskapene
I turneringen som senere har fått status som norgesmesterskapet i 1903 gikk Akademisk Fodboldklub direkte til finalen på walk over. Finalemotstander Odd hadde imidlertid ikke anledning til å bli en dag ekstra i Kristiania for å spille finalen og dro derfor hjem til Skien. Odd inviterte angivelig Akademisk til Skien for finale, men Akademisk hadde ikke råd til å ta turen. Semifinalen mellom Odd og Grane ble derfor oppgradert til finale.
Akademisk Fodboldklub var påmeldt til norgesmesterskapet i 1904, men dette ble avviklet i Skien første helgen i september, et tidspunkt som kolliderte med semesterstart ved universitetet. Klubben var derfor forhindret fra å delta.
I 1905 kom Akademisk til finalen, etter å ha slått Fredrikstad i semifinalen. Finalen mot Odd gikk på Gamle Frogner stadion i Kristiania. Odd vant med 2–1.
Bandy
Akademisk Fodboldklub startet bandyavdeling i 1905. Klubben drev denne idretten et par vintre og spilte kamper mot Kristiania Hockeyklub og Kristiania Skøiteklub.
Opphør
Akademisk Fodboldklub forsvant ut av kretsserien i 1908 og gikk ut av fotballforbundet og fotballkretsen i 1909. En delårsak til at klubben forsvant var at norgesmesterskapene, etter klubbens mening, ble avholdt for tidlig på høsten. Dette gjorde det vanskelig for studentene i Akademisk å delta. I forbindelse med opphøret gikk flere av spillerne i 1908 over til Lyn, deriblant Erling Lorck og Nikolai Ramm Østgaard.
Vårrull
Vårrullene kan være frityrstekt, men det finnes også ukokte varianter.
Navnet vårrull kommer av den kinesiske preferansen å servere den til vårfesten.
I Vietnam heter retten Chả giò. På Filippinene heter den lumpia, som er et lånord fra kinesisk.
Bi Sheng
Bi Sheng (毕升, pinyin: Bì Shēng, W.-G.: Pi Sheng, født 990 i Kina, død 1051) var en kinesisk tøyhandler som oppfant trykkekunsten med bevegelige typer mellom 1041 og 1048. Dette var en av de store landevinninger under Song-dynastiet. Tegntypene laget han av brent leire. Wang Zhen forbedret teknikken med bruk av tretyper.
Til tross for at kineserne slik fikk et kraftig forsprang innen boktrykkerkunsten, var det først på 1800-tallet at trykking med bevegelige typer virkelig skjøt fart. Det skyldtes at selv om trykking på grunnlag av hele treplater krevde en enorm oppstablingsplass, forhindret de tusenvis av forskjellige kinesiske skrifttegn utviklingen av virkelig enkle og raske måter å sammenkoble småelementer til trykkplater med bevegelige typer.
Krepidoma
Krepidoma eller krepis (gresk κρηπίς) betegner fundamentet i et klassisk gresk eller romersk tempel. Det har normalt tre trinn, hvis høyde bestemmes i forhold til søylene. Søylene står på krepidoma, enten direkte eller på baser.
Chen Lanbin
Chen Lanbin (tradisjonell kinesisk: 陳蘭彬; forenklet kinesisk: 陈兰彬; hanyu pinyin: Chén Lánbīn, født 1816 i Wuchuan i Guangdong i Kina, død 1895), stilnavn Li Qiu (荔秋), var den første kinesiske minister (diplomatisk utsending) til USA under Qing-dynastiet.
Chen tok høyeste nivå av den kinesiske embedsmannseksamen i 1853 i en alder av 24 år, og ble opptatt i Hanlinakademiet. Han ble raskt leder for to regjeringsdepartementer etter hverandre. Han innehadde en rekke andre embeder i hovedstaden frem til 1875, da han begynte å virke som sin regjerings sendemann i USA. Han ble formelt utnevnt til Kinas ambassadør til USA, Spania og Peru i 1878, og forble dette frem til 1881.
Tor Gunnar Riise
Tor Gunnar Riise (født 13. august 1951, Bardu) er en naturmaler fra Bardu i Indre Troms.
Riise maler naturalistiske landskapsbilder, med flesteparten av motivene fra Nord-Norge. Han er selvlært maler og fotograf som har hatt flere utstillinger.
Utstillinger
Hittil største oppdrag var utsmykking av Bardufoss Fellesverksted i 2001/2002. Her laget han foto og maleri, en monter med landskap og utstoppede dyr.
Rush Limbaugh
Rush Hudson Limbaugh III (født 12. januar 1951, død 17. februar 2021 ) var en amerikansk talkshow-vert og konservativ politisk kommentator.
Biografi
Limbaugh ble født inn i en familie med en lang historie og engasjement i republikansk politikk. Han begynte som tenåring å jobbe i en lokal radiostasjon, under kallenavnet Rusty Sharpe. Etter å ha hoppet av fra college, flyttet Limbaugh til Pennsylvania. I 1972 begynte han som discjockey i en liten lokal radiostasjon i Pittsburgh-området. I 1973 flyttet Limbaugh til Pittsburgh og begynte ved en annen radiostasjon. Her fikk han i slutten av 1974 sparken, da stasjonen ble solgt til Taft Broadcasting. I 1984, etter en rekke radio-relaterte jobber, begynte han som talkshow-vert ved radiostasjonen KFBK i Sacramento i California.
Limbaugh flyttet til New York i 1988, der han begynte med nasjonal kringkasting i radiokanalen WABC. Sendingene hans vokste i popularitet, og han ble vert for The Rush Limbaugh Show, som ble sendt over hele USA på Premiere Radio Networks. Dette ble etter hvert et av de høyest rangerte radio-programmene i USA.
På 1990-tallet vokste Limbaughs berømmelse utover radio, til bøker og TV. Han ble en bestselgende forfatter med bøkene The Way Things Should Be (1992) og See, I Told You So (1993). Fra 1992 til 1996 var han vert for et 30 minutter langt talkshow på tv. Limbaugh kritiserte ofte liberale politikere og Det demokratiske partiet.
I nær familie hadde han flere advokater, inkludert en bestefar, far og bror. Onkelen ble oppnevnt av Ronald Reagan til føderal dommer i Missouri. Fetteren er også dommer i den samme retten, utnevnt av daværende president George W. Bush.
I 1992 ble demokraten Bill Clinton valgt til president i USA. Limbaugh latterliggjorte både politikken hans og den nye førstedamen Hillary Clinton.
Limbaugh har ofte blitt brukt som stereotyp for en konservativ talkshow-vert, ikke minst i mange tv-programmer og filmer, inkludert en episode av den animerte TV-serien Simpsons. Den 30. januar 2010 ble Limbaugh utnevnt til dommer for 2010 Miss America Pageant i Las Vegas. Han stiller seg kritisk til miljøvern og har bestridt at den globale oppvarmingen er menneskeskapt. Limbaugh er også kritisk til feminismen og støtter dødsstraff. Da fangemishandlingen i Abu Ghraib ble kjent, uttalte Limbaugh: «Dette er ikke annerledes enn hva som skjer under en innvielse til Skull and Bones.» Skull and Bones er et selskap for studenter ved Yale University.
Fra National Association of Broadcasters ble Limbaugh tildelt Marconi Radio Award i 1992, 1995, 2000 og 2005. I 2002 rangerte Talkers Magazine ham som den største talkshow-verten på radio gjennom tidene.
Privatliv
Limbaugh har vært gift fire ganger og har ingen barn. Han ble først gang gift i en alder av 26 år, med Roxy Maxine McNeely, en sekretær ved en radiostasjon i Kansas City i Missouri. McNeely søkte om skilsmisse i mars 1980, på grunn av «inkompatibilitet». De ble formelt skilt den 10. juli 1980.
I 1983 giftet Limbaugh seg med Michelle Sixta. De tok ut skilsmisse i 1990, og hun giftet seg på nytt året etter.
27. mai 1994 giftet Limbaugh seg med Marta Fitzgerald, en 35 år gammel aerobicinstruktør han møtte i 1990. De ble skilt 11. juni 2004.
Han giftet seg med Kathryn Rogers fra Florida den 5. juni 2010.
Død
I januar 2020 påviste en medisinsk undersøkelse at Limbaugh led av uhelbredelig lungekreft. Han døde litt over ett år senere, 17. februar 2021.
Mat Hoffman
Mat Hoffman (født 9. januar 1972), egentlig Mathew Hoffman, er blant verdens mest kjente BMX-ryttere. Han har vunnet mange titler som bl.a. «Reactor»-prisen i X-Games for største hopp.
Big Mama Thornton
Willie Mae «Big Mama» Thornton (født 11. desember 1926, død 25. juli 1984) var en amerikansk bluessangerinne. I 1984 ble hun valgt inn i Blues Hall of Fame.
Thornton vokste opp med seks søsken, mor og far. Moren var sangerinne og faren var prest. Thornton var en bluessangerinne og musiker som var aktiv i tidsrommet mellom 1940 og 1970 hvor hun både skrev og sang innen sjangeren blues. Hun spilte både munnspill og trommer.
13. august 1952 spilte hun inn den aller første versjonen av klassikeren «Hound Dog» (skrevet av Jerry Leiber og Mike Stoller for Thornton), som ble utgitt som singel i mars 1953. Elvis Presleys versjon fra 1956 gjorde sangen verdenskjent. Elvis' kopierte Freddie Bell and the Bellboys' versjon fremført i Las Vegas i 1956. Freddie Bell hadde gjort om på noe av teksten. Også den klassiske bluesballaden «Ball and Chain» ble gjort kjent av en annen artist, Janis Joplin. Thornton uttalte seg om Joplins versjon med stor entusiasme og sa at «den jenta synger med den samme smerten som meg».
På 1960-tallet flyttet hun til California hvor hun markerte seg som bluessangerinne og dro på turné i både Amerika og Europa.
Konnerud gamle kirke
Den er bygd i 1858 og har 150 sitteplasser. Adkomst til stedet er via Fv36.
Den første kirken
Før den nåværende kirken, lå det en kirke på samme sted som ble reist i 1760. På den tiden drev Grev Wedel Jarlsberg gruvedrift på stedet; Jarlsberg Verks gruver. Ved dødsfall var verksarbeiderne henvist til Skoger kirke og kirkegård som lå ti km unna. På grunn av bergverksdriften økte antallet innbyggere og kravet om egen kirkegård på Verket (som Konnerud ble kalt den gangen og frem til 1885) ble innfridd av kong Christian VI i 1737. Den kirke som ble oppført i 1760 var av enkel utførelse. Kirken ble revet da Jarlsberg Verk fikk ny kirke i 1858. Den så nærmest ut som en låve utvendig, uten spir (spir ble bygd i 1794) og innvendig var det til å begynne med kun noen benker, ingen altertavle, altertøy eller noen «zirater»: «thi om man af intet andet kunne slutte seg til Verkets slette forfatning, saa maatte man føres paa Tanker herom ved at betrakte Kirken, som dog nu i de senere aar har faaet adskillige forbedringer».
Kirken av 1858
I sin visitasberetning i 1853 slår biskopen fast at kirken ikke lenger lar seg reparere. Drammensarkitekten Georg Fredrik Wilhelm Hanstein ble engasjert til å tegne ny kirke. Den ble kostnadsregnet til 1811 spesidaler, 4 ort og 4 shilling. Innvielsen fant sted palmesøndag 1858. Kirkeklokkene er støpt hos Olsen-Nauen klokkestøperi i Tønsberg. Den største har innskriften: «Lyd til Herrens priis og ære at din Klang maa budskab bære om hans hielp i al vor nød om hans trøst i liv og død». Den minste har innskriften: «Hør min lyd, kom og nyd de Guds gaver kirken haver». Kirken er en langkirke, bygd i tre i tradisjonell stil. Til 100-årsjubileet i 1958 ble det vurdert å utvide kirken med 100 sitteplasser men prosjektet ble for dyrt og lot seg ikke gjennomføre. Allikevel ble kirken restaurert ved den anledning. I juni 2004 prøvde en brannstifter å sette fyr på kirken. Branntilløpet ble avverget av årvåkne naboer til kirken. I 2005 ble kirken malt. Kirken ble ved den anledning skrapt på dugnad.
Gravkapell
Et gravkapell ble reist på kirkegården i 1924. Dette skjedde med bakgrunn i spanskesyken (1918–1920) som utløste et påbud om at det skulle bygges kapell hvor båren med den døde skulle oppbevares inntil begravelse hadde funnet sted. Kapellet har et veggmaleri av Simon Horgen fra 1953 med motivet fra vugge til grav. Kapellet er ikke lenger i bruk til sitt opprinnelige formål.
Ny kirke
På grunn av sterk befolkningsvekst på Konnerud i årene 1970–1990 da befolkningen økte fra 2500 til 9000, ble det påkrevet med ny kirke. Konnerud nye kirke ble vigslet i oktober 1996. Imidlertid er Konnerud gamle kirke i bruk ved 40–50 tjenester i året, hovedsakelig til vielser og begravelser.
Argentinsk dogge
Argentinsk dogge (FCI #292) er en stor og meget kraftig argentinsk mastiff, som er forbudt å holde i Norge. Den er den eneste hunderasen med opprinnelse fra Argentina.
Opprinnelse og alder
Argentinsk dogge er en mastiff av molossertype som ble skapt av brødrene Matinez på begynnelsen av 1900-tallet, selv om kun dr. Antonio Nores Martinez blir kreditert som oppdretter i moderne litteratur.
Hunderasen er et resultat av kryssavl mellom en rekke hunderaser, der den såkalte cordobanske kamphunden (en blanding av bull terrier, engelsk bulldog og ulike mastiffer) dannet stammen i avlen. I blodslinjene finnes således engelsk mastiff, pyreneisk mastiff, spansk mastiff, vorstehhund, grand danois og irsk ulvehund m.fl.
Den første rasestandarden skriver seg fra 1928, men den ble først anerkjent av den argentinske kennelklubben, Federación Cinológica Argentina, den 21. mai 1964. FCI anerkente rasen 31. juli 1973, men siden da har den rukket å bli forbudt i en rekke land – blant annet i Norge.
Skådalsveien (Oslo)
Skådalsveien (1A–33F, 75, 2A–36K, 850) er en vei i Skådalen i bydel Vestre Aker i Oslo. Den går fra Gulleråsveien til Svenstuveien, parallelt med Holmenkollbanen. Derfra går den omtrent rett nordover og krysser banen ved Skådalen stasjon. Ved Vettaliveien dreier veien mot nordvest i retning Skådalsbekken, der kjøreveien ender, men veiløpet fortsetter i skogen langs bekken.
Fotballklubben Eik Tønsberg
Fotballklubben Eik Tønsberg 871 (stiftet 1.januar 2020 som FK Eik Tønsberg 871 ) er en norsk fotballklubb fra Tønsberg. Klubben fikk sitt nye navn 1. januar 2020 etter en sammenslåing med Fotballklubben Tønsberg.
Skådalsveien (Oslo)
Navnet ble vedtatt i 1907, men ble da brukt bare om den nordligste delen, mens delen fra Skådalen stasjon og til Gulleråsen het Dronningsveien.
Argentinsk dogge
Utseende, anatomi og fysikk
Argentinsk dogge er en stor og meget kraftfull hunderase, med en litt langstrakt kroppsbygning. Pelsen er kort og ligger tett mot huden. Fargen skal være ensfarget hvit. Hodet er stort og bredt og tydelig utmeislet. Kjevene er meget kraftfulle. Vekten ligger normalt mellom 40–50 kg, avhengig av kjønn. Hanner skal ha en skulderhøyde på ca. 62–68 cm, mens tispene gjerne er ca. 5 cm lavere.
Fotballklubben Eik Tønsberg
Idrettslaget har særlig drevet med fotball, og klubbens A-lag spiller 2023-sesongen i 3. divisjon. Toppsatsingen går under navnet FK Eik Tønsberg 871, fra grunnleggingsåret til Tønsberg i 871.
Historikk
Klubben har opprinnelse i tettstedet Eik rett nord for Tønsberg. Fotballgruppa skiftet navn til Eik-Tønsberg i 1989 for å lette markedsføringen på riksplanet.
Varalden kraftverk
Varalden kraftverk er et vannkraftverk på Varaldskogen, i Kongsvinger kommune, Innlandet.
Argentinsk dogge
Lynne og væremåte
Argentinsk dogge er en meget robust, aktiv, energisk, modig og svært voktsom hunderase. Den regnes imidlertid som føyelig, mild, rolig, snill og svært tålmodig og tolerant med de den kjenner og liker. Den skal også være svært sosial og liker helst å holde seg i nærheten av sine folk. Den bjeffer sjelden, men er ofte svært dominant og kan være lite kontrollerbar omkring andre hunder. Den skal også være svært fiendtlig mot fremmede når den oppholder seg på eierens eindom.
Fotballklubben Eik Tønsberg
Historikk
Eikbanen ble anlagt tidlig i 1930-årene og senere utbygd med eget idrettshus, flere treningsbaner og omsider Eikhallen (Eik Idrett og Samfunnshus). Eik var Sem kommunes største idrettsforening med rundt 500 medlemmer tidlig på 1960-tallet. Ved siden av fotball ble det da drevet turn og gymnastikk for yngre og eldre, og ski når forholdene tillot det.
Varalden kraftverk
Verket startet produksjonen 1985. Installert effekt er 570 kW på en semi-kaplanturbin. Midlere årsproduksjon er på 1,5 GWh.
Kraftverket utnytter fallet på 8 meter i den lille elva Sikåa, som renner ut ved enden av Varalden, som reguleres mellom 197 og 203 moh.
Vannet fra magasinet benyttes også i Bedafors kraftverk.
Eier er Hafslund E-CO (var Eidsiva vannkraft).
Fotballklubben Eik Tønsberg
Fotball
I 1957 spilte Eik Idrettsforening seg opp i den norske hovedserien i fotball. I 1960 spilte A-laget bronsefinalekamp og ble nummer tre av samtlige klubber i landet. I seriesammenheng satte klubben kronen på verket med å spille seriefinale mot Fredrikstad på Ullevaal. FFK vant med 2-0 og fikk seriegull, men Eik IF fikk sølvmedaljer. Eik rykket ned i 1962, og tilbrakte de to neste tiårene i lavere divisjoner, før klubben returnerte til toppdivisjonen i 1983, og forble tre sesonger i den øverste divisjonen før klubben igjen rykket ned i 1985, som er Eiks foreløpig siste sesong på øverste nivå i norsk serie.
Flere av spillerne deltok siden i landslagskamper og på kretslaget. Blant disse er Arne Natland, Tore Halvorsen, Arne Høivik, Dag Henriksen, Svein Gunnar Førsund, Geir «Bolla» Johansen, Nick Sandberg og Kåre Bjørnsgård. Kjente spillere som har hatt kortere klubbopphold, er blant annet Erik Solér, Ronny Johnsen, Jan Frode Nornes, keeperen Erik Thorstvedt og treneren Morten Sanne Melvold.
Klubben var i mange år distriktets beste fotballag, men Fotballklubben Tønsberg, som ble stiftet som en lokal, samlende fotballklubb i 2001, tok over klubbens plass i 2. divisjon fra og med 2002-sesongen. 18 år senere slo de to klubbene seg sammen og dannet dagens allianseidrettslag.
Argentinsk dogge
Lynne og væremåte
Rasen trenger regelmessig og mye mosjon, men ikke av den intense sorten.
Ravnkollbakken (Oslo)
Veien fikk navn i 1969 etter Ravnkollen, som er på vestsiden av veien. Der lå i sin tid hoppbakken Ravnkollbakken.
Tiurleiken borettslag har adressene Ravnkollbakken 1-14.
Temming
Temming (av norr. temja ) kan hevdes å være en prosess for å skape kontroll med noe, for eksempel et dyr eller ei elv. Temming skjer som regel under tvang og i den hensikt at dyr eller andre elementer skal la seg kontrollere og håndtere av mennesker, for siden å yte de samme menneskene ulike tjenester. Å temme ei elv eller en foss handler om å gjennomføre regulerende tiltak, som å bygge kunstige dammer og kraftverk, i den hensikt å kontrollere og høste av ressursene. Å temme et dyr handler om å tilvenne dyret til menneskelig håndtering, slik at én eller flere av dyrets egenskaper kan utnyttes som en ressurs.
Temming må ikke forveksles med domestisering, som har til hensikt å endre en arts biologiske arveegenskaper permanent, for eksempel å få ei ku til å gi mer og kvalitetsmessig bedre melk eller en sau til å gi mer og kvalitetsmessig bedre kjøtt eller ull. Temming påvirker ikke disse arveegenskapene, men dør ut med individet.
Ingen dyr er født tamme. Dyr som skal håndteres av mennesker og utnyttes til ulike formål må derfor først temmes. Temming er altså en prosess som både domestiserte og ville dyr må gjennomgå, for at de skal godta å bli håndtert av mennesker. Eksempler på tamdyr som må temmes for å tjene hensikten er hester, som for eksempel skal brukes til ridning, travsport eller andre formål. Det kanskje mest nærliggende eksemplet på ville dyr som regelmessig temmes for menneskelige formål er asiatisk elefant, hvis tjenester har blitt utnyttet av menneskene gjennom minst 3 000 år, både i krig og fred. Elefanten har blant annet blitt utnyttet som ridedyr, i rituelle arrangement, og til fraktehjelp og underholdning (sirkuselefanter) med mer. Andre eksempler på villdyr som temmes er ørner og geparder, som brukes til menneskestyrt jakt på andre dyr. Jaktgepard er blant annet kjent fra faraoenes tid i det gamle Egypt.
Olav Moritsgård
Olav Moritsgård (født 2. mai 1933 på Rygg i Gloppen kommune) er en tidligere norsk lokalpolitiker for Senterpartiet. Han var ordfører i Gloppen kommune i Sogn og Fjordane i perioden 1976 til 1987.
Det høyeste tribunal for den apostoliske signatur
Det høyeste tribunal for den apostoliske signatur (kortform Den apostoliske signatur eller Signaturaen) er Den katolske kirkes høyeste regulære rettsinstans.
Historie
Fra det 13. århundre brukte paven en gruppe embetsmenn, referendarii, til å forberede rettsakter som skulle påføres hans signatur. Pave Eugenius IV (1431–1471) opprettet Signaturaen som en permanent institusjon, og lot embetsmennene der signere visse typer dokumenter selv, med pavelig autoritet. Under Julius II (1503–1513) ble den delt i to, og den ene delen utviklet seg til et virkelig rettstribunal. Etterhvert gikk den over til å bli nesten utelukkende en appelldomstol, ikke bare for kirkerettslige saker, men også for sivilrettslige saker i Pavestatene. Dette ble formalisert av Gregor XVI i 1834. Den andre delen mistet sin funksjon i det 17. århundre, da Det apostoliske datarium utviklet seg.
Signaturaen slik den er i dag ble nyopprettet av Pius X i konstitusjonen Sapienti Consilio og en særlov, begge fra 1908. Den fikk da seks kardinaler som medlemmer. Med revideringen av kirkeloven i 1917 ble antallet satt åpent, slik at hver enkelt pave bestemmer hvor mange som skal utnevnes som medlemmer.
Domstolen har sitt nåværende mandat fra konstitusjonen Pastor Bonus fra 1988.
Imset
Imset (også transkribert som Imseti, Amset, Amseti, Mesti, og Mesta) er i henhold til oldtidens egyptiske religion og mytologi en gravguddom, en av Horus’ fire sønner, og er assosiert som en av de kanopiktiske krukker.
Funksjon
Hans tre brødre var Kebehsenuf, Hapy og Duamutef, og de da hadde alle fire ansvaret for hver sin krukke hvor de avdødes innvoller ble oppbevart som en del av mumifiseringsprosessen. Imset hadde ansvaret for krukken med den dødes lever. I motsetning til sine brødre var han ikke assosiert med et bestemt dyr og var framstilt i formen av et menneske.
Han er omtalt i pyramidetekstene som de dødes gud og de som hjelper de døde til etterlivet. I egyptisk mytologi var han sønn av Horus og Isis, og hans mor var betraktet som hans beskytter, og han ble selv betraktet som beskytter av retningen mot sør. I oldtidens Egypt ble leveren forstått som setet for følelsene. Dødsfall grunnet heftig følelsesliv ble assosiert med guddommen. Av den grunn var hans navn Imset, «den vennlige».
Volda TI Fotball
Volda TI Fotball er en fotballklubb fra Volda på Sunnmøre i Møre og Romsdal. Klubben er blant de største på Sunnmøre med nærmere 50 påmeldte lag i kretsseriene. A-laget for menn spiller i 2015 i 3. divisjon, men var fra 1988 og det meste av 1990-åra på nivå 3 i Norge. A-laget for kvinner spiller i 2015 i 2. divisjon. Klubben har alltid hatt studenter og skoleelever blant sine spillere selv om lokale spillere har utgjort flertallet av spillerne i klubben.
Imset
Eksterne lenker
Llista de personatges de la mitologia egípcia
Opptøyene i Frankrike 2005
Opptøyene i Frankrike 2005 var en serie med opprør hovedsakelig rundt Paris, som startet 27. oktober 2005 med voldelige sammenstøt mellom politi og ungdommer. Voldsomhetene ebbet ut først i midten av november 2005.
Utløsende begivenheter
Opptøyene ble utløst da det ble kjent at de to guttene Bouna på femten og Zyed på sytten av afrikansk opprinnelse døde av elektrisk sjokk da de gjemte seg for politiet i en transformatorstasjon torsdag den 27. oktober, i Clichy-sous-Bois, en fattig forstad til Paris. De var to av tre som ble jaget av politi etter et innbrudd.
Dødsfallene brakte en ulmende konflikt mellom forstadsungdom og politi opp til overflaten. Dette skjedde bare en uke etter at den franske innenriksministeren Nicolas Sarkozy uttalte at han ønsket å «rense opp» i de kriminelle miljøene i forstedene.
Den tredje rømlingen, 21 år gammel, pådro seg alvorlige skader men overlevde. I mens hadde politipatruljen avsluttet sin innsats og vendt tilbake til politistasjonen. Ifølge politirapporten forekom det ingen politijakt. Den 3. november innledet politiet en forundersøkelse av de to dødsfallene. Da hadde det allerede rast voldsomheter i og rundt Clichy-sous-Bois i flere dager.
Selve opptøyene
Opptøyer brøt ut allerede samme dag i Clichy. Et drøyt dusin biler ble antent og bygninger ble vandalisert. Et 50-talls politi beskyttet rådhuset. Opptøyene eskalerte raskt de påfølgende dagene.
Voksende uro og regelrette opptøyer spredte seg til deler av Seine-Saint-Denis, Seine-et-Marne, Val-d'Oise, Val-de-Marne, Hauts-de-Seine, Yvelines, Rennes, Rouen, Lille, Dijon, Toulouse, Marseille og andre steder.
Det første dødsfallet under selve opptøyene fant sted 2. november. Salah Gaham, født 1971 i Annaba i Algerie, bosatt i Besançon, prøvde å slukke tre påsatte bilbranner i en underjordisk etasje, og mistet bevisstheten og døde av røykforgiftning.
Natt til fredag 4. november ble 500 biler satt i brann, og brannstiftelser forekom i Aulnay-sous-Bois, Neuilly-sur-Marne, Le Blanc-Mesnil. Den 6. november spredde opptøyene seg til Paris' sentrum.
Flere land advarte sine borgere mot å reise til Frankrike. Det norske Utenriksdepartementet frarådet ikke norske borgere å reise til Frankrike, men anbefalte at man var forsiktig med å bevege seg i områder som var direkte rammet.
C++
C++ er et multiparadigme språk, med støtte for funksjonell programmering, objektorientert programmering (OOP), dataabstraksjon og generisk programmering. Populariteten skyldes både at det bygger på C og at det er implementert for de fleste operativsystem.
Historie
Tidlige versjoner av «C with Classes» har vært i bruk siden rundt 1980. Den første bruken av C++ utenfor forskningsmiljøet var i juli 1983.
Standardiseringen av språket inkluderer også standardbiblioteket.
Teknisk overblikk
Ifølge standarden så består C++ av to deler: Kjernespråket og standardbiblioteket. Biblioteket inkluderer det meste av det som tidligere var kjent som Standard Template Library (STL) og C-bibliotekene. Mange andre biblioteker eksisterer også for språket, men disse er ikke en del av standarden.
Kjernespråket
Kjernespråket bygger på C. Egenskaper ved C++, som C ikke har, inkluderer new- og delete-operatorene, bool som datatype, referanser, bruken av const, inline-funksjoner, default-argumeter, overlagring av funksjoner, klasser (inkl. arv, medlemsfunksjoner, virtuelle funksjoner, abstrakte klasser, destruktorer og konstruktorer), overlagring av operatorer, ::-operatoren, unntakshåndtering, typeidentifikasjon under kjøring, definert typekonvertering, og namespaces, for å hindre navnekonflikter. C++ sjekker også typer strengere enn C i noen tilfeller. Kommentarer som starter med to skråstreker ("//") var opprinnelig en del av C sin forgjenger BCPL, og ble tatt inn igjen i C++.
C++ har støtte for templates, som representerer en familie av klasser eller funksjoner. En template tar typisk en eller flere typer som parametre. En template som er blitt parametrisert med et gitt sett av typer kalles en template-spesialisering. En slik spesialisering oppfører seg som en vanlig klasse eller funksjon. På denne måten kan man skrive kode der oppførselen er uavhengig av typene det opereres på. Det finnes mange eksempler på dette i standardbiblioteket. Dersom man ønsker en spesiell oppførsel for et gitt sett av template-parametre, kan dette oppnås ved å skrive en eksplisitt (full) eller delvis spesialisering av templaten.
Standardbiblioteket
I tillegg til C-bibliotekene med matematiske funksjoner og annet, har C++ med Standard Template Library (STL). Her tilbys blant annet generelle lagringstyper (vector, list, array og annet), strenger, iteratorer (generelle pekere inn i en lagringstype), I/O og algoritmer. Generisk kode gjør at man kan skrive algoritmer som virker på en hvilken som helst slags sekvens, definert av iteratorer. For eksempel så virker de innebygde sorteringsalgoritmene på både lister og vektorer.
Hallo, verden! (Hello, world)
Kommentert:
Vincenzo Vannutelli
Vincenzo Vannutelli (født 5. desember 1836 i Palestrina i Kirkestaten, død 9. juli 1930 i Roma) var en av den katolske kirkes kardinaler.
Bakgrunn
Vannutelli ble utdannet ved Det pavelige universitet Gregoriana og Det pavelige athenaeum Sant'Apollinare i Roma.
Prest
Han ble presteviet i 1860.
Etter å ha hatt flere stillinger i diplomatiet og i Den romerske kurie ble han i 1880 titularerkebiskop av Sardes og apostolisk vikar for Det latinske patriarkatet i Konstantinopel. Han ble utnevnt til internuntius til Brasil i 1882, men tok aldri opp denne stillingen. Da han ble utnevnt var han i Russland som pavens representant ved kroningen av Alexander III av Russland, og da han kom tilbake til Roma i 1883 ble han i stedet sendt som nuntius til Portugal.
Kardinal
Han ble kreert til kardinal, reservert in pectore, av pave Leo XIII ved konsistoriet i desember 1889. Hans navn ble offentliggjort ved konsistoriet juni 1890. Årsaken til at utnevnelsen først ble holdt hemmelig er at man trengte å gjøre klar en dispensasjon, ettersom den apostoliske konstitusjonen Postquam verus, utgitt av Sixtus V i 1586, forbød utnevnelsen av en som allerede hadde en bror i kardinalkollegiet. Hans to år eldre bror, Serafino Vannutelli, ble kardinal to år før ham. Regelen var innført for å få slutt på nepotisme, og da dette ikke var noe problem i forbindelse med utnevnelsen var det uproblematisk for paven å dispensere fra regelen. I 1900 ble han forfremmet til kardinalbiskop av Palestrina.
Vannutelli deltok på konklavet i 1903, konklavet i 1914 og konklavet i 1922; sistnevnte ledet han i egenskap av å være dekanus.
Han døde i Roma 9. juli 1930, og ble gravlagt på Campo Verano.
Episkopalgenealogi
Hans episkopalgenealogi er:
Preferansevalg
Preferansevalg betegner valgsystemer der velgeren prioriterer kandidater via stemmeseddelen. Det finnes forskjellige typer preferansevalg, og «instant-runoff» valg (IRV) brukes i Australia, mens enkel overførbar stemme (STV) brukes bl.a. i Irland og på Malta. Preferansevalg kan benyttes for å sikre at de mest foretrukne kandidatene velges ved at kandidatene prioriteres og at stemmer overføres nedover på prioriteringslista (STV). Preferansevalg kan også benyttes der kun én kandidat velges for å sikre at flest mulig stemmer har betydning og å sikre at den mest populære kandidaten velges i én valgomgang. (IRV)
Generelt
I valg med flere kandidater vil det bli slik at dersom kandidaten en har stemt på, har færrest stemmer i valgrunden og strykes, overføres stemmen til neste person på listen. Dersom kandidaten en har stemt på velges, overføres stemmen til neste person med redusert vekt avhengig av modell.
Denne overføringen gjør at stemmene ikke kastes bort. Det er ikke bortkastet å stemme på en kandidat som antageligvis vil få langt flere stemmer enn hva som trengs, ettersom overskuddet vil gå til neste kandidat. Det er heller ikke bortkastet å stemme på en sjanseløs kandidat, da stemmen vil gå til nestemann når det er klart at kandidaten ikke kan velges.
Denne overføringen gjør også at de som velges har en forholdsmessig stor oppslutning i ryggen.
Instant-runoff voting
«Instant-runoff voting» (IRV), eller alternativ stemme, er en valgmodell som tilsvarer flere runder med flertallsvalg, og gir den vinneren flest vil ha med bare en valgrunde. Dersom ingen kandidater er førstevalget hos et flertall av velgerne, så blir den kandidaten med færrest stemmer strøket, og andrevalget til disse velgerne legges til de gjenværende kandidatene. Har fremdeles ingen flertall stryker man den som etter denne opptellingsrunden har færrest stemmer, og slik fortsetter man til en kandidat har majoritet. IRV er egnet for valgkretser med flere kandidater der bare en representant ska velges. «Contingent vote» er en variant der det kun er to opptellingsrunder, og der kun de to med flest stemmer i første runde blir med til neste.
Single transferable vote
Single transferable vote, STV, eller enkel overførbar stemme brukes i valgkretser der flere kandidater stiller og der flere skal velges. Kandidater blir valgt dersom de har flere stemmer enn det tellemetoden krever. Når en opptellingsrunde er over og det fremdeles er ledige plasser som skal fylles, strykes kandidaten med færrest stemmer, og så går stemmen videre til den med nest høyest prioritet.
Bordavalg
Ved bruk av Bordavalg, eller «Borda count», gir velgeren poeng til kandidatene, og kandidaten med flest poeng vinner valget. Metoden har fått navn etter den franske matematikeren Jean-Charles de Borda. Denne metoden gir en vinner som avspeiler gjennomsnittet av velgernes ønsker. En ulempe med Bordavalg er at hvordan man rangerer de kandidatene man bare i mindre grad ønsker har betydning for sluttresultatet.
Tellemetoder
Det finnes forskjellige metoder for å telle og å vektlegge stemmene i preferansevalg. For å bli valgt trengs det etter Hare-modellen (Antall Stemmer/ Antall plasser), mens det etter Droop-modellen trengs (Antall Stemmer/(Antall Plasser +1) +1). Med Hare-metoden går overskuddstemmene uavkortet videre, mens med Hare-Clark gis overskuddstemmene en vekt tilsvarende (overskuddet/gjenværende stemmer). Meeks metode bruker en annen tilnærming og lar (nytt antall vektede stemmer = forrige antall vektede stemmer (antall stemmer som trengs/ antall stemmer til kandidaten). Dette gjøres om igjen helt til antall vektede stemmer er større en antallet som trengs. Denne metoden krever databehandling.
Bruk av preferansevalg
I Norge brukes preferansevalg bl.a. Universitetet i Oslo og ved flere høyskoler. Den norske kirke brukte preferansevalg til og med 2011, men kirkemøtet endret dette i 2014. Kirkevalget og Universitetet i Oslo har brukt en variant av STV utviklet av prof. Aanund Hylland.
Irland og Malta bruker «single transferable vote» til nasjonalforsamlingen, Slovenia og Nauru benytter Bordavalg, mens Tsjekkia, Hongkong og Zimbabwe er blant landene som bruker alternativ stemme. Nord-Irland, Australia og USA bruker preferansevalg på lavere politiske nivåer. EU tillater STV som metode for valg til EU-parlamentet.
Bedafors kraftverk
Bedafors kraftverk er et vannkraftverk i Kongsvinger kommune i Innlandet.
Verket startet produksjonen i 1985. Installert effekt er 1,2 MW på en kaplanturbin. Midlere årsproduksjon er på 3,9 GWh.
Kraftverket utnytter et fall på 19 meter i elven Sikåa.
Verket ligger ca. 1 km nedenfor utløpet av Varaldsjøen som reguleres mellom 203 og 197 moh. Vannet fra magasinet benyttes også i Varalden kraftverk.
Eier er Hafslund E-Co Vannkraft AS.
Jens Amundsen Fenstad
Jens Amundsen Fenstad (født 1778 i Stadsbygd i Sør-Trøndelag, død 9. november 1825 i Bergen) var en norsk falskmyntner, den siste som ble henrettet for falskmyntneri her i landet.
Bakgrunn
Fenstad ble døpt den 3. mai 1778 i daværende Stadsbygd prestegjeld, nåværende Indre Fosen kommune. Han var sønn av en selveiende bonde, og ble morløs i en alder av fem år. Han giftet seg i 1801 og ble far til fire barn, men kom tidlig i konflikt med både loven og sine naboer. Foruten tyveri, nasking og omstreiferi ble notorisk kjent som falskmyntner. Han er også kjent som den eneste i norgeshistorien som har fått fire dødsdommer etter hverandre.
Første arrestasjon fant sted i 1807, da for å ha stjålet garn fra sin egen far. Han satt i Tukthuset i Trondheim i 6 måneder, og lærte der falskmyntneri av en medfange, Ivar Mæhlum fra Orkdal.
Dyskobolia Grodzisk Wielkopolski
Dyskobolia Grodzisk Wielkopolski er et lag som spiller i IV liga i Polen og blir kalt for "Dyskobolia" av sine fans. Klubben ble grunnlagt i 1922 og spilte største delen av sin historie i lavere divisjoner. Da klubben ble kjøpt av bilforretningen Dyskobolia steg klubben i ranking. Det endte opp med at klubben havna i den høyeste fotballigaen i Polen i 1997. Siden da det har de holdt seg der. Dyskobolia har kommet på en andreplass i ligaen to ganger, 2003 og 2005. Klubben kvalifiserte seg da til UEFA-cupen og slo ut både Hertha BSC Berlin og Manchester City. Dyskobolia anses å være et av topplagene i polsk fotball.
Jens Amundsen Fenstad
Dødsdom nr. 1
I 1812 ble han på ny arrestert for tyveri. Under forhørene tilsto han å ha forfalsket flere hundre riksdaler. Det gikk imidlertid lang tid før endelig domfellelse, vesentlig fordi han rømte fra arresten flere ganger under sakens gang. Ikke før den 27. juni 1818 falt dødsdommen over ham i Høyesterett. Allerede den 17. august 1818 ble han benådet av Kongen; den nye straffen var livstids festningsarrest. Han skulle tilbringe denne livstiden på Bergenhus festning for å vanskeliggjøre flere rømninger.
Dødsdom nr. 2
Mens Fenstad satt på Bergenhus festning, fremstilte han nye, falske sedler. For dette ble han dømt til døden for annen gang den 19. februar 1820. I mellomtiden hadde han rømt på ny, men etter å ha blitt fanget igjen ble han også benådet for annen gang, den 3. juni 1820. Den nye straffen var på ny livstid på Bergenhus festning, men nå under streng bevoktning.
Raukveien (Oslo)
Navnet ble vedtatt i 1959. Rauk betyr kornbånd.
Jens Amundsen Fenstad
Dødsdom nr. 3
Også under dette oppholdet produserte Fenstad falske sedler om natten, mens han var lenket til en stokk sammen med andre fanger. For dette ble han på ny idømt dødsdom i Høyesterett, nå 10. september 1822. Denne gangen ba justisdepartementet om at dommen skulle fullbyrdes, men Kongen benådet Fenstad nok en gang 14. oktober 1822. Atter en gang ble det livstid, men nå innledet av piskestraff (27 slag).
Raukveien (Oslo)
Veien har OBOS-blokker fra 1959–60 i Storgården borettslag.
Jens Amundsen Fenstad
Dødsdom nr. 4
Samme år, 1822, rømte Fenstad enda en gang. Etter å ha reist Syd-Norge rundt med en avstikker inn i Sverige ble han arrestert på Sunnmøre i 1824. Reisen var i sin helhet finansiert med falske sedler. Den 28. juni 1825 bekreftet Høyesterett den 4. dødsdommen, og denne gangen aksepterte kong Carl Johan fullbyrdelse den 11. oktober 1825.
Henrettelse
Henrettelsen foregikk på retterstedet på Nordnes i Bergen 9. november 1825, skarpretter var Johannes Mühlhausen. Liket ble hentet av slaver fra Bergenhus og ble begravd utenfor St. Pauls kirkegård, Fenstad skulle ikke ligge i vigslet jord – han skulle rett til helvete for sin store forbrytelse.
Birger Dannevig
Birger Dannevig (født 24. desember 1921, død 23. mai 1998) var en lokalhistoriker, forfatter, fotograf og XU-agent i Arendal.
Dannevig ble født på Hisøy av foreldre Alf Nicolay Dannevig (1886–1960) og Sofie Marie Knudsen (1884–1972). Han vokste opp i Flødevigen, og tok examen artium i 1941. Etter fullført handelsgymnas tok han dispasjøreksamen. Han arbeidet som forsikringssekretær hos Assuranceforeningen Gard, men sluttet for å jobbe som frilansskribent og senere som forfatter på fulltid. Han giftet seg i 1952 med mag.scient. Eva Henly (f. 1922).
Under andre verdenskrig var han leder for XU i Arendalsdistriktet, oppnevnt av Forsvarets overkommando i London i 1943.
Ravnkroken (Oslo)
Ravnkroken (1A–29E, 2A–76) er en vei på Holmlia i bydel Søndre Nordstrand i Oslo. Den går som blindvei sørover fra Ravnåsveien.
Veien fikk navn i 1981 etter husmannsplassen Ravnkroken.
I veien ligger terrasseblokker fra 1983 i Nedre Ranvåsen borettslag samt blokker og rekkehus fra 1982–83 i Storfjellet borettslag (begge OBOS).
Heterozygot
En celle eller organisme er heterozygot når den har to ulike varianter (alleler) av et gen i samme posisjon (locus) på to homologe kromosomer. Dette er det motsatte av homozygot, der to gener i en gitt posisjon på hvert kromosom i et par er like.
Begrepet er brukt innen genetikken, og er viktig for å forstå hvorfor noen egenskaper synes å gå videre fra en generasjon til en annen, mens andre synes å forsvinne eller «hoppe over» en generasjon.
Gener er enten dominante (ofte benevnt med stor bokstav, G) eller recessive (ofte benevnt med liten bokstav, 'g'). Dominante er egenskaper/gener som blir uttrykt så lenge de er å finne på minst ett av kromosomene i et heterozygot par. Dette skrives som 'Gg', 'gG' eller GG. Recessive må være til stede på begge kromosomene i et par (skrevet som 'gg') for å bli uttrykt (dvs. bli en del av organismens/cellens fenotype).
Dersom en celle er homozygot for et gitt egenskap/gen, har den 'G ' eller 'g' på begge kromosomene i et kromosompar. Om genet er recessivt eller dominant har dermed ingen betydning. I en heterozygot situasjon har paret enten Gg eller gG, og dominans avgjør hvilket gen som uttrykkes.
Stictoleptura cordigera
Stictoleptura cordigera er en av blomsterbukkene (Lepturinae), en bille som tilhører trebukkene (Cerambycidae). Den er en sør- og mellomeuropeisk art som nylig ser ut til å ha etablert seg på Lolland i Danmark.
Utseende
En middelsstor (14–20 mm), bred og kraftig, svart trebukk, dekkvingene er røde med en karakteristisk svart tegning. Arten er lett å kjenne på denne tegningen. Antennene er nokså tynne og rundt halvparten så lange som kroppen. Pronotum er omtrent så langt som bredt, nærmest klokkeformet sett ovebfra, grovt punktert og matt. Dekkvingene er over en og en halv gang så brede som pronotum, med litt rundede skuldre, tilsmalnende fra disse bakover, grovt, men grunt, litt rynkete punkterte. De er klar røde, spissene svarte. I midten (langs sømmen) er det en stor, trekantet, svart flekk som bak er forbundet med det svarte området i spissen. Beina er forholdsvis korte (til blomsterbukk å være).
Levevis
Biologien til denne arten er dårlig kjent, men den utvikler seg trolig i død ved av både bartrær og løvtrær. Larvene lever trolig mest på underjordisk ved (røtter og nedre del av stubber), og utviklingen tar sannsynligvis flere år. De voksne billene besøker gjerne blomster.
Utbredelse
Det er en varmekjær art som er utbredt i Sør- og Mellom-Europa, østover til Kaukasus og det nordlige Iran. I Norden ble den oppdaget på Lolland i Danmark i 2005, og ser ut til å ha etablert seg her.
Spore (videospill)
Spore er et simulasjonsspill som ble utformet av Will Wright og utviklet av Maxis til PC og Mac. Spillet ble lansert den 5. september 2008. Will Wright har tidligere utformet Maxis' suksesserier SimCity og The Sims. Spillet finnes også til Nintendo DS, mobiltelefoner og iPhone, og flere spill til Wii, DS og PC.
Oppbygning
Spore lar spilleren utvikle en romvesen-art gjennom evolusjon, fra de første cellene, gjennom større dyrearter, til den blir intelligent, danner sivilisasjoner og til slutt drar ut i det ytre rom. Det er fem stadier gjennom spillet. Celle-, skapnings-, stamme-, sivilisasjons- og romfasen. Selve utviklingen av artene er i stor grad basert på algoritmer i stedet for programmering, som skal gjør det mulig å konstruere de mest eksotiske, og merkelige vesener. Spore Skapnings Skaperen er en av 18 skapere i spillet. På de forskjellige skaperne kan man lage for eksempel dyr, hus, musikk og kjøretøy. Artene, kjøretøyene, musikken osv. som spillerne lager, skal kunne legges ut på Internett, det vil utvikles et system slik at andres spill automatisk vil bli befolket av de mest nedlastede artene, musikken osv.